Արցախեան պատերազմի ամբողջ տեւողութեան, Աղդամ իսկական պատուհասը դարձած էր ինչպէս մայրաքաղաք Ստեփանակերտի, նոյնպէս եւ Ասկերանի, Մարտունիի ու Մարտակերտի հայութեան: Ադրբեջանական բանակը մեծաթիւ զօրք եւ հսկայական ռազմամթերք ու պատերազմական սարքեր կենտրոնացուցած էր Աղդամի մէջ, ուրկէ շարունակաբար եւ անխնայ կը ռմբակոծւէին ու կրակի տակ կը պահւէին հայկական դիրքերն ու շարժումները: